钦定古今图书集成/明伦汇编/官常典/第141卷 > 韦
## 钦定古今图书集成/明伦汇编/官常典/第141卷 > 韦

帝癸无道，与韦氏党，汤伐之。

按：《诗经商颂》：“韦顾既伐，昆吾夏桀。”

按《通志》：“韦氏、顾氏、昆吾氏，党桀之恶，恣行乱政，以虐
其民。”

按：《竹书纪年》：“夏桀二十八年，商遂征韦，取韦。”

商帝河亶甲五祀，韦伯伐班方。

按：《竹书纪年》：“五年，侁人入于班方，彭伯、韦伯伐班方，
侁人来宾。”

帝祖乙元祀命韦伯。

按《竹书纪年》：“元年己巳，王即位，自相迁于耿，命彭伯、
韦伯。”